[{"text_idx": "#000000", "text": "Roomakardinad on hea vo\u0303imalus tuua uusi lahendusi vanamoodsasse interjo\u0308o\u0308ri"}, {"text_idx": "#000001", "text": "MeistBlogiKardinad ja ruloodRoomakardinad on hea vo\u0303imalus tuua uusi lahendusi vanamoodsasse interjo\u0308o\u0308ri"}, {"text_idx": "#000002", "text": "Kas sulle meeldivad tehniliste kardinate funktsionaalsus, aga nende va\u0308limus on sinu jaoks veidi... tehniline? Tekstiili- ja va\u0308rvivalikuga saab alati ma\u0308ngida, aga huvitavaks lahenduseks, mis seob stiilse tavakardina mulje tehnilise u\u0308lesehitusega, on na\u0308iteks roomakardinad."}, {"text_idx": "#000003", "text": "Kardinatega saab ho\u0303lpsasti ro\u0303hutada ruumi muljet ja igal tu\u0308u\u0308bil on omad eelised. Kirjutamegi la\u0308hemalt kuidas roomakardinad silma paistavad teiste aknakatete seas."}, {"text_idx": "#000004", "text": "Ruloo ja tavakardina ko\u0303rval pakub roomakardin alternatiivi, mille sarnast igas kodus ei kohta. Roomakardinate u\u0308lesehitus ja vo\u0303imalused on ja\u0308rgnevad:"}, {"text_idx": "#000005", "text": "Moodustab avades voldid \u2013 kui palju ja kuidasmoodi, oleneb isiklikust valikust (ko\u0303rgusest, kangast, lo\u0303ikest jne). Isegi tavaline igapa\u0308evaliigutus vo\u0303ib olla stiilne \u2013 sa\u0308a\u0308rase aknakatte avamisvo\u0303imalusega vo\u0303ib luua nii va\u0308ljapeetud kui maala\u0308hedast muljet."}, {"text_idx": "#000007", "text": "Kangas varjab to\u0303stemehhanismi. Tehnilisel lahendusel on oma koht, mo\u0303nikord vo\u0303ib see koht olla peidus. Kui soovid mugavat ta\u0308napa\u0308evast kasutamisviisi, aga tehniline pool vo\u0303ib muljet rikkuda, siis roomakardinad on sobiv valik."}, {"text_idx": "#000008", "text": "Suur valik kangaid ja tekstiile \u2013 bambusest puuvillani, o\u0303hemast lopsakamani."}, {"text_idx": "#000009", "text": "Variante on palju. Kui sul on kindel ettekujutus enda ruumi sisustusest, siis kindlasti leiab ka siit just selle o\u0303ige, mis sobib kas uudsesse vo\u0303i vanamoodsasse interjo\u0308o\u0308ri, vo\u0303i isegi mo\u0303lemasse."}, {"text_idx": "#000010", "text": "Too tuppa ajalugu, retrot vo\u0303i glamuuri"}, {"text_idx": "#000011", "text": "Eestis on kasutuses va\u0308ga palju vanemaid hooneid ja elumaju. Paljud neist on saanud va\u0308rske mulje renoveerimise na\u0308ol. Hea viis viia kokku ta\u0308napa\u0308evane ja ajalooline on kasutada sisustusvo\u0303imalusi, mis vo\u0303tavad uuest ko\u0303ige praktilise ja vanast ko\u0303ige kauni. Roomakardinad vo\u0303imaldavad seda ideaalselt \u2013 eestiaegse talumaja magamistuppa saab na\u0308iteks paigaldada midagi linast vo\u0303i pitsisarnast, mida saab modernsele aknakattele omaselt mugavalt kasutada."}, {"text_idx": "#000012", "text": "Tehniliste vo\u0303imaluste kasutamine vo\u0303ib pealtna\u0308ha tunduda, et see tuleb hubasuse vo\u0303i nostalgia arvelt. Kuid roomakardinad on na\u0308ide vastupidisest. Tegelikkuses kuuluvad siia alla ka luksuslikud austria ja prantsuse kardinad. Laialdane kangavalik vo\u0303ib ta\u0308napa\u0308evase konstruktsiooniga kardina sobitada isegi no\u0303uka-retrosesse korterisse vo\u0303i sensuaalsesse buduaari."}]